**DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO**

2019 m. gruodžio 18 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Panevėžio rajono socialinių paslaugų centro 2019-12-03 prašymą Nr. SD-548, Savivaldybės taryba n u s p r e n d ž i a,

Pakeisti Dienos socialinės globos asmens namuose, teikiant integralią pagalbą, socialinių paslaugų kainą vienam paslaugų gavėjui, patvirtintą Savivaldybės tarybos 2016 m. lapkričio 17 d. sprendimo Nr. T-180 „Dėl Integralios pagalbos asmens namuose paslaugų organizavimo ir teikimo tvarkos aprašo patvirtinimo“ 1.2 papunkčiu, ir išdėstyti taip:

„**DIENOS SOCIALINĖS GLOBOS ASMENS NAMUOSE, TEIKIANT INTEGRALIĄ PAGALBĄ, SOCIALINIŲ PASLAUGŲ KAINA VIENAM PASLAUGŲ GAVĖJUI**

Dienos socialinės globos asmens namuose, teikiant integralią pagalbą, paslaugos kaina vienam paslaugų gavėjui už 1 paslaugos valandą nuo 2020 m. sausio 1 d. – 5,91 Eur.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Virginija Savickienė

2019-12-04

**PANEVĖŽIO RAJONO SAVLVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO“ PROJEKTO**

2019 m. gruodžio 4 d.

**Projekto rengimą paskatinusios priežastys.**

Integralios pagalbos asmens namuose paslaugų organizavimo ir teikimo tvarkos aprašo įgyvendinimas ir Panevėžio rajono socialinių paslaugų centro 2019-12-03 prašymas Nr. SD-548.

**Projekto esmė ir parengto projekto tikslai.**

Savivaldybės tarybos 2019 m. balandžio 4 d. sprendimu Nr. T-64 patvirtinta dienos socialinės globos asmens namuose, teikiant integralią pagalbą, socialinių paslaugų kaina vienam paslaugų gavėjui nuo 2019 m. balandžio 1 d. – 4,85 Eur už 1 paslaugos valandą.

Nuo 2020 m. sausio 1 d. didėja minimali mėnesinė alga, todėl didės ir socialinio darbuotojo padėjėjo darbo užmokestis, todėl būtina padidinti ir paslaugos kainą.

Siūloma dienos socialinės globos asmens namuose, teikiant integralią pagalbą, paslaugos kainą vienam paslaugų gavėjui už 1 paslaugos valandą nuo 2020 m. sausio 1 d. patvirtinti 5,91 Eur.

**Sprendimo priėmimo būtinybė ir laukiami pozityvūs rezultatai.**

Priėmus Savivaldybės tarybos sprendimą, bus patvirtinta dienos socialinės globos asmens namuose, teikiant integralią pagalbą, paslaugos kaina.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Slaugos asmens namuose paslaugos finansuojamos iš projektui „Integrali pagalba į namus Panevėžio rajone“ skirto finansavimo.

Dienos socialinės globos asmens namuose paslaugos finansuojamos iš tikslinių dotacijų savivaldybės biudžetui ir paslaugos gavėjų mokėjimų (nuo 20 % iki 50 % asmens pajamų). Paslaugų gavėjas moka už faktiškai jam suteiktas paslaugų valandas.

Teikiama tvirtinti 1 paslaugos valandos kaina suskaičiuota, nustačius vienos valandos vienam paslaugų gavėjui kainą – 5,91 Eur už 1 valandą.

Darbo užmokestis socialinio darbuotojo padėjėjui, teikiančiam dienos socialinę globą asmens namuose, apskaičiuojamas vadovaujantis pagrindiniais socialiniais rodikliais. Darbo užmokestis negali būti mažesnis už minimalią mėnesinę algą ir didesnis už vidutinį darbo užmokestį šalies ūkyje.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Priskaičiuota | | | Išskaičiuota | | | Išmokėtina suma: | Darbdavio sodra  2,17 proc. | Pavadavimas (atostogų laikotarpiu, ligos atveju) |
| Tarifinis darbo užmokestis | Kintama atlyginimo dalis | Iš viso: | GPM  20 proc. | Darbuotojo sodra  19,5 proc. | Iš viso: |
| 844,80 | 42,24 | **887,04** | 127,37 | 172,97 | 300,34 | 586,70 | **19,25** | **90,00** |

Vidutinės metinės darbo valandos 2020 m., patvirtintos Lietuvos Respublikos Vyriausybės, – 168,67 val. per mėnesį;

Darbo užmokestis + „Sodra“ + pavadavimas (atostogų laikotarpiu, ligos atveju) – 996,29 Eur. 996,29 Eur : 168,67 val. = 5,91 Eur.

Sprendimo projektui nereikalingas antikorupcinis vertinimas.

Skyriaus vedėja Virginija Savickienė